Магнетниот флукс е физичка величина одредена од скаларниот производ на магнетната индукција *B* и плоча со површина *S* низ која минува овој флукс.
 Магнетен тек во хомогено магнетно поле .
 Приказ на магнетен флукс во внатрешноста на електричен калем.
**Магнетна индукција** или **густина на магнетен тек** (ознака *B*) — векторска физичка големина која го опишува магнетното поле и ја одредува Лоренцовата сила со која магнетното поле дејствува на електрично наелектризирана честичка во движење. Магнетната индукција е производ на магнетната пермеабилност на медиумот *μ* и јачината на магнетното поле *H*, односно:

{\displaystyle \mathbf {B} =\mu \cdot \mathbf {H} }
Единицата за мерење на магнетната индукција е тесла (T = Wb/m²).

Магнетен тек и густина на магнетниот тек
----------------------------------------

Збирот на магнетните силници што минуваат низ површината *S* се нарекува магнетен тек или магнетен флукс *Φ*. Но, низ некои делови на површината *S* може да поминуват повеќе, а низ други делови помалку магнетни силници*.* Според тоа, густината на магнетните силници, односно магнетниот тек, ќе биде различна на различни места. Густината на магнетниот тек се означува со буквата *B* и се нарекува магнетна индукција. Ако магнетен флукс *ΦB* поминува низ површина *S*, тогаш густината на магнетниот тек *B* е еднаква на:

{\displaystyle \mathbf {B} ={\Phi \_{B} \over \mathbf {S} }}
Густината на магнетниот тек или магнетната индукција е бројот на магнетни силници што минуваат низ единица површина. Во хомогено поле, густината на флуксот *B* во секоја точка од површината *S* е иста. Од горенаведениот израз произлегува дека магнетниот флукс е:

{\displaystyle \Phi \_{B}=\mathbf {B} \cdot \mathbf {S} \ }
Мерна единица за магнетен флукс *ΦB* е 1 вебер, или скратено 1 Wb (во чест на германскиот физичар Вилхелм Вебер), а мерна единица за густина на магнетниот тек *B*, или магнетна индукција, е 1 тесла или скратено 1 Т (во чест на физичарот Никола Тесла). Врската помеѓу овие мерни единици е:

{\displaystyle \mathbf {T} ={\mathbf {Wb} \over \mathbf {m^{2}} }}
имено:

{\displaystyle \mathbf {Wb} =\mathbf {T} \cdot \mathbf {m^{2}} \ }

Големината на силата што делува на рамен спроводник во магнетно поле
--------------------------------------------------------------------

Ако силата *F* што делува на рамен електричен спроводник во магнетно поле се мери при различни јачини на електричната струја *I*, различни густини на магнетниот тек *B* и различни должини на електричниот спроводник *l*, се доаѓа до следниот закон:

{\displaystyle F=B\cdot I\cdot l}
Од овој израз, лесно може да се добие магнетната индукција *B* ако се познати другите 3 величини, односно:

{\displaystyle B={F \over I\cdot l}}
Од ова може да се изведе и дефиницијата за мерната единица на магнетна индукција. Единицата за магнетна индукција е магнетно поле кое делува со сила од 1 N на електричен спроводник со должина од 1 m, кој стои нормално на магнетните силници кога низ него тече електрична струја од 1 А. Оваа мерна единица се нарекува 1 њутн по амперметар (N/Am) или 1 Tesla (T).

Бидејќи:

{\displaystyle \mathbf {N} ={\mathbf {V} \cdot \mathbf {A} \cdot \mathbf {s} \over \mathbf {m} }}
следува:

{\displaystyle \mathbf {T} ={\mathbf {V} \cdot \mathbf {A} \cdot \mathbf {s} \over \mathbf {m} \cdot \mathbf {A} \cdot \mathbf {m} }={\mathbf {V} \cdot \mathbf {s} \over \mathbf {m^{2}} }}
или:

{\displaystyle \mathbf {T} ={\mathbf {V} \cdot \mathbf {s} \over \mathbf {m^{2}} }={\mathbf {Wb} \over \mathbf {m^{2}} }}
па:

{\displaystyle \mathbf {Wb} =\mathbf {V} \cdot \mathbf {s} \ }
Од изразот 1 T = 1 Wb/m2 произлеуга меѓународната дефиниција:

**1 тесла (Т) е магнетна индукција на хомогено магнетно поле во кое магнетен флукс од еден вебер поминува вертикално низ површина од еден квадратен метар.**

Бидејќи 1 T е многу голема единица, бидејќи многу силните електромагнети имаат магнетна индукција од 10 T, а Земјиното магнетно поле е едвај 10 -5 T, се користи помала за магнетна индукција единица гаус (G):

{\displaystyle \mathbf {G} =\mathbf {10^{-4}} \mathbf {T} \ }

Наводи
------

1. ↑   **magnetska indukcija**, "Hrvatska enciklopedija", Leksikografski zavod Miroslav Krleža, www.enciklopedija.hr, 2017.
2. ↑   Velimir Kruz: "Tehnička fizika za tehničke škole", "Školska knjiga" Zagreb, 1969.

Поврзано
--------

* Електромагнетна индукција